تورکیه، یئنی زلانددا ائدیله‌ن ترور سالدیریسینی قینادی.
خاریجی ایشلر باخانلیغی طرفین‌دن وئریله‌ن آچیقلامادا، یئنی زلاندین کرایست‌چورچ شهرین‌ده ایکی مسجده ائدیلن سالدیریلاردا چوخ ساییدا انسانین حیاتینی ایتیرمه‌سی و یارالانماسینین درین کدرله اؤیرنیلدیگی قید ائدیلدی.
"بو قورخونج سالدیریلاری شدتله لعنتله‌ییریک" ایفاده‌سی ایشلدیلن آچیقلامادا، سالدیریلاردا حیاتلارینی ایتیره‌نلرین یاخینلارینا و یئنی زلاند خالقینا باش‌ساغ‌لیغی مئساژی چاتدیریلدی.
آچیقلامادا، بو ایفاده‌لره یئر وئریلدی: "یئنی زلاند حکومتینین، ایسلاموفوبی موتیف‌لی اولدوغو آنلاشیلان بو سالدیریلارا ایلیشکین سوروشدورمانی ائتکین شکیلده یئریده‌جگینه و فاعللری بیر آن اؤنجه عدالت اؤنونه چیخاراجاغینا اینانییریق.
بو باغلامدا، یئنی زلاند باشباخانی جاسیندا آردرنین وئرمیش اولدوغو آچیقلامانی ممنونلوقلا قارشیلیریق".
